230 PROLEGOMENA. 



In generibus morborum recensendis, pauciora, quam in aliis 

 systematibus dicta sunt, recensui ; quod si recte feci, id studiosis 

 multitudine rerum contemplanda facile turbatis imprimis com- 

 modum esse puto. Etiamsi enim numerum generum minuens 

 aliquando erraverim, id tamen tuto tentatum fuisse censeo ; cum 

 enim discipuli nostri genera facile et satis certo distinguenda 

 recte perspexerint, illos genera forte omissa facile postea agni- 

 turos esse, credo. 



Genera morborum vero apud nos, quam apud alios Nosolo- 

 gos, necessario pauciora sunt ; quia plura, pro diversis ab aliis. 

 habita et recensita, a nobis, utpote nulla, quantum nobis videtur, 

 re diversa, sub uno titulo comprehensa sunt ; et hujus rationes 

 postea locis idoneis tradendae venient. Interea notandum, plu- 

 ra genera, quae primo intuitu omissa videantur, nequaquam ex 

 oculis studiosorum sublata esse, cum generis illius, ad quod per- 

 tinere nobis videntur, uti synonyma recenseantur, et locum 

 suum in indice adhuc retineant. 



Deinde, genera morborum a nobis, quam ab aliis enumerata 

 et definita, pauciora sunt ; quia nulla, nisi idiopathica et prim- 

 aria notanda esse duximus ; dum plura ab aliis memorata, sym- 

 pathica tantum sunt, sive symptomata nusquam per se existen- 

 tia ; et neutiquam igitur pro morbis primariis agnoscenda. Ita 

 Carphologia,Pandiculatio, Rigor, Sternutatio 9 Oscedo,Singul- 

 tus, Stertor, Anxietas, Lassitudo, Stupor, Pruritus, Algor, 

 et Ardor, a Sauvagesio, et alia ab aliis, pro generibus recensita, 

 a nobis penitus omittuntur ; et recte, ni fallor, nisi quot symp- 

 tomata, totidem genera morborum, ponere velimus. 



Denique, genera morborum apud nos pauciora sunt ; quia, 

 ex classibus Vitiorum et Deformitatum, plura a nobis omittun- 

 tur ; vel quod morbi adeo leves sint, ut medicorum attentionem 

 et curam non mereantur ; vel quod congeniti et immutabiles 

 medicorum artem penitus eludant. Ita Lentigo, Leuce, Cyas- 

 ma, Seline, et Cicatrise, ex classe Vitiorum ; et Phoxos, Gibber, 

 Rhyssemata, Canities, Coloboma, Naevus, Monstrositas, 

 Rhicnosis, Varus, Valgus, Leiopedes, Saniodes, Crypsorchis, 

 Hermaphroditus, Dionysiscus, Galiancon, Galbulus, et alia 

 ex classe Deformitatum apud Vogelium recensita, recte a nobis 

 omissa putamus. Ejusmodi vitia et deformitates, fortassis in 

 pathologia, sive historia generali mutationum quas quavis oc- 



